ქაშმირი

ქაშმირი (; ; ; ; ) — ინდოსტანიშ ჩქონიშ ოორუე-ბჟადალშე მადვალუ ოდებელი ტერიტორია. ჰიმალაიშ გვალეფს მადვალუ ისტორიული სათარო. ქაშმირიშ გიშართუალა ვა რე ოფიციალურ დონეშა დოდასურაფილი, თინა წჷმარინუანს ჭირკინიშ ბაძაძის თიშ მაფალურ ქიანეფს, გიშაკერძაფილო ინდოეთიშ დო პაკისტანიშ შქას.

ქაშმირს ოორუეშე ავღანეთი, ბჟაეიოლშე ჩინეთი, ობჟათეშე ინდოეთი დო ბჟადალშე პაკისტანი უხურგანს. 

ასეშო ქაშმირი ირთუ ინდოეთიშ შტატ ჯამუ დო ქაშმირო, ფართობი 101 387 კმ², მახორობა 10,1 მლნ ადამიერი. მუშითგჷმოცხადაფილი ვაღიარაფილი ქიანა აზად ქაშმირს, ფართობი 13 000 კმ² დო მახორობა 3,6 მლნ ადამიერი, აკონტროლენს პაკისტანი. „ოორუე ტერიტორია“ ფართობი 72 500 კმ² დო მახორობა 1 მლნ ადამიერი, აკონტროლენს პაკისტანი დო მორჩილი ტერიტორია ჩინეთიშ კონტროლიშ გიმე, ნამუშ ფართობი რე 37 555 კმ², მახორობა — მუსხირენ ვითოში რე. ქაშმირიშ საართო ფართობი რე 222 236 კმ².

ინდოეთ-პაკისტანიშ მერინაფა
ქაშმირს ინდოეთ-პაკისტანისმერინაფაშ ისტორია:
 1947 წანა, ინდოეთიქ დო პაკისტანქ ზოხორინალა მიპალეს.
 1949 წანა, კუნთხუეფი დაჩხირიშ მეჭყორიდაფაშე აკორაგადუეს. პაკისტანქ ქაშმირიშ 1/3 მიპალუ.
 1965 წანა, იჭყაფუ ლჷმა პაკისტანიშით ინსპირირაფილ ახირებაშე ინდოეთიშ ოგამე ქიმინჯეფიშ შედეგო.
 1971 წანა, ქაშმირს სერიოზული ბურჯაფეფი ბანგლადეშიშ ზოხორინალაშ გეშა ინდოეთ-პაკისტანიშ ლჷმაშ ბორჯის.
 1989 წანა, მაძინე სეპარატისტული ყარაფი იჭყანს აკოანჯარაფილ გიშულეფს ინდოეთიშით კონტროლირაბაფონ ქაშმირს.
 1998 წანა, ინდოეთი დო პაკისტანი ბირთვული ანჯარიშ ტესტეფს აწარმენა.
 1999 წანა, იჭყაფუ ქარგილიშ ჟირთუთიანი კონფლიქტი პაკისტანიშით ოკონტროლე ღოზიშ დორცუაფაშ გეშა.
 2001 წანა, ბურჯაფეფქ გეახალჷ ექსტრემისტული ჯგუბუეფიშ გოაქტიურაფაშ გეშა.
 2002 წანა, სეპარატისტეფქ ინდოეთიშ ოურდუმე ბაზას ქეგინათხეს. 

ლიტერატურა
 „24 საათი“ 2002 წ. N1.
 რესურსეფი ინტერნეტის 
 Instrument of Accession
 Наблюдатели Совбеза ООН в Кашмире
 Official website of the Jammu and Kashmir Government 
 Official website of the Azad Jammu and Kashmir Government

კატეგორია:ინდოეთიშ გეოგრაფია
კატეგორია:პაკისტანიშ გეოგრაფია
კატეგორია:ჩინეთიშ გეოგრაფია
კატეგორია:აზიაშ ოდებელი ტერიტორიეფი